# kroget
## Brezhoneg
### Etimologiezh

    Diwar krog, pennrann ar verb kregiñ, hag an dibenn-ger -et.

### Furm verb

kroget /ˈkro:get/
* Anv-gwan verb, gant ar verb-skoazell bezañ peurvuiañ.
** N'eo ket kroget an tan.
* Bezañ kroget tra pe dra en un dra bennak, pe en un den, pa gomzer eus an tan, an heol, an avel, loened :
** Egile a gemeraz aoun hag a lammaz dreist ar c'hleuz enn hent, evel pa viche kroget an tan enn he lost ; ha mad a reaz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 92.)
** Pa oa kroget an avel en dolenn... — (Jules Gros, Le trésor du breton parlé Deuxième Partie, 1970, p. 282.)
** Hag eur pennad goude e oa kroget an tan en o batimant. — (Jules Gros, Le trésor du breton parlé Deuxième Partie, 1970, p. 282.)
** Me eo bet kroget an heol ennon diou wech. — (Jules Gros, Le trésor du breton parlé Deuxième Partie, 1970, p. 282.)
* Bezañ kroget un dra en un den pa gomzer eus dent un den pe ul loen:
** Ma hi me a oa bet kroget eun naer ennañ. — (Jules Gros, Le trésor du breton parlé Deuxième Partie, 1970, p. 282.)
* Bezañ kroget un dra en un den pe ul loen pa gomzer eus naon, riv, konnar, kleñved:
** Hennez a zo kroget ar gounnar ennañ. — (Jules Gros, Le trésor du breton parlé Deuxième Partie, 1970, p. 283.)
** Ar porhell bihan a oa kroget ar boan-izili ennañ. — (Jules Gros, Le trésor du breton parlé Deuxième Partie, 1970, p. 283.)
** Kroget e oa ar riou ennon ken a grenen evel eur barr-deliou. — (Jules Gros, Le trésor du breton parlé Deuxième Partie, 1970, p. 284.)
* Bezañ kroget un den en un dra, pe en un den all, gant an daouarn (a-wechoù dre skeudenn-lavar):
** Pront en he fuzul eo kroget, Etrezeg ar c'hoad ez eo et. — (Fañch an Uhel, Gwerziou Breiz-Izel 1, An Oriant, 1868, p. 18.)
** — [...]. Mar d-edon e Kergidu, beza kroget enn-oun eno ; lealloc'h e vije bet. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 63.)
** Mes prest goude e voe kroget enno adarre dre urzh ar prefed Fabian, a yoa bet anvet e plas Kromaz, hag en dro-mañ e voent staget ouzh ur wezenn war-bouez tachoù hir ha lemm sanket en ho zreid. — (Gabriel Morvan, Buez ar Zent, Brest, 1894, p. 422.)
** Fanch, me a lavar dit, a oa arru moan e revr eno, pa oa kroget ar jandarmed en e golier. — (Jules Gros, Le trésor du breton parlé Deuxième Partie, 1970, p. 356.)
* Pegañ en un dra:
** Kroget eo ar patatez er gastolodenn. — (Jules Gros, Le trésor du breton parlé Deuxième Partie, 1970, p. 283.)
** Pa 'm-eus gwelet e oa kroget er hostez e ouïen a-walh e oa krignet ar fons. — (Jules Gros, Le trésor du breton parlé Deuxième Partie, 1970, p. 283.)
* Bezañ kroget war un den :
** — [...]. Kroget 'zo bet warnan, ha hirie e vo barnet aman... Darn a lavar e vo dibennet. — (Erwan ar Moal, Pipi Gonto, Kemper, 1925, p. 167.)
* Bezañ kroget d'ober un dra:
** Ne darc'haouas ket zoken ur winkadenn pa voe arru e-kichen ar groaz ha pa voe kroget d'e hualiñ. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 85.)